Postupné splátky do rozpočtu (vrátane mimoriadnych splátok do rozpočtu z dôvodu pristúpenia nových členských štátov)

2.Vo februári 2014 sa príspevok z rozpočtu do fondu vypočítal v súlade s článkom 3 a článkom 5 nariadenia:

V článku 3 nariadenia sa stanovuje cieľová suma pre prostriedky vo fonde na úrovni 9 % z celkových splatných kapitálových záväzkov vyplývajúcich z každej operácie plus všetky nezaplatené úroky.

V článku 5 nariadenia sa stanovuje, že suma, ktorá sa má previesť z rozpočtu do fondu v roku n+1, sa vypočíta na základe rozdielu medzi cieľovou sumou a hodnotou čistých aktív fondu ku koncu roka n-1 vypočítaného na začiatku roka n.

S cieľom upraviť fond na 9 % celkových splatných kapitálových záväzkov sa do rozpočtu na rok 2015 zahrnula suma 144,4 mil. EUR na financovanie fondu. K 31. decembru 2013 predstavovala cieľová suma 2 124,8 mil. EUR, čo zodpovedalo 9 % celkových nesplatených zaručených operácií (23 609 mil. EUR). Rozdiel medzi cieľovou sumou a čistými aktívami fondu (1 980,4 mil. EUR k 31. decembru 2013) predstavoval 144,4 mil. EUR.

Táto suma sa požadovala na financovanie fondu na rok 2015 a bola schválená Radou a Európskym parlamentom v novembri 2014 v rámci schvaľovania rozpočtu na rok 2015. Následne bola zaúčtovaná ako suma, ktorá má byť uhradená z rozpočtu do fondu.

3.Vo februári 2014 bola z rozpočtu do fondu prevedená suma 58,43 mil. EUR ako suma zodpovedajúca financovaniu na rok 2014 (pozri podrobnosti v oddiele 3.2.1 o financovaní fondu).

2.3.Významná transakcia po dátume nahlasovania

Vo februári 2015 bola z rozpočtu do fondu prevedená suma vo výške 144,4 mil. EUR ako suma zodpovedajúca financovaniu na rok 2015.

2.4.Predkladanie účtovných závierok

2.4.1.Základ pre zostavenie finančných výkazov

Finančné výkazy fondu (rovnako ako aj finančné výkazy pred konsolidáciou) boli pripravené v súlade s účtovnými pravidlami, ktoré prijal účtovník Európskej komisie, a to najmä „účtovným pravidlom 11 – Finančné nástroje“, ako je vysvetlené v pracovnom dokumente útvarov Komisie.

2.4.2.Finančné výkazy fondu pred konsolidáciou k 31. decembru 2014

Finančné výkazy fondu pred konsolidáciou sú pripravené tak, aby zahŕňali účtovné operácie, ktoré nie sú zahrnuté do finančných výkazov fondu pripravených EIB (pozri pracovný dokument útvarov Komisie), čo spôsobuje rozdiel v celkovej hodnote aktív fondu uvedenej vo finančných výkazoch fondu pripravených zo strany EIB (2 137 753 047,57 EUR) a celkovej hodnote aktív fondu uvedenej vo finančných výkazoch pred konsolidáciou (EUR 2 016 490 714,57). Finančné výkazy pred konsolidáciou obsahujú akékoľvek nedoplatky plus úroky z omeškania a ostatné účtovné položky časového rozlíšenia až do úplného splatenia dlžných súm fondu. Na konci roka teda bude existovať celý súbor finančných výkazov fondu, ktorý sa začlení do konsolidovaných finančných výkazov EÚ. Tieto obežné aktíva uvedené vo finančných výkazoch pred konsolidáciou zahŕňajú dočasné pohľadávky, ktoré má EIB vo výške 22 086 899 EUR, pokiaľ ide o vyžiadané záruky, ktoré ešte neboli vyplatené, a súvisiace sumy, v prípade ktorých EIB zostáva veriteľom Sýrie až dokým nebudú záruky vyplatené. Obežné záväzky zahŕňajú záväzok voči EIB vo výške 22 846 081 EUR týkajúci sa vyžiadaných záruk, ktoré ešte neboli vyplatené, plus súvisiace sumy.

Garančný fond: Súvaha pred konsolidáciou

Súvaha pred konsolidáciou je prípravou súvahy pred jej začlenením do konsolidovaných finančných výkazov EÚ. Hlavné položky sú vysvetlené v poznámkach k súvahe.

Súvaha – aktíva

31. december 2014 31. december 2013 NEOBEŽNÉ AKTÍVA 1 499 128 901 1 432 206 953 Finančné aktíva k dispozícii na predaj 1 499 128 901 1 432 206 953 OBEŽNÉ AKTÍVA 517 361 813 621 219 474 Finančné aktíva k dispozícii na predaj 346 281 423 361 614 283 Pohľadávky 23 147 185 107 502 078 Peňažné prostriedky a peňažne ekvivalenty 147 933 205 152 103 112 AKTÍVA SPOLU 2 016 490 714 2 053 426 427

Súvaha – pasíva